NEUVOSTON ASETUS (ETY) N:o 525/92,
annettu 25 päivänä helmikuuta 1992,
tilapäisestä korvauksesta Kreikasta lähtöisin olevien tiettyjen tuoreiden hedelmien ja vihannesten kuljetuksille Jugoslavian tilanteen vuoksi
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen, ja erityisesti sen 43 artiklan 2 kohdan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
sekä katsoo, että
vuoden 1991 aikana Jugoslaviassa käytävä sota on aiheuttanut tavallisesti ja säännöllisesti tiettyjen maataloustuotteiden kuljetukseen käytettyjen teiden yhtäkkisen ja pitkittyneen sulkemisen; tämä on tilanne Kreikasta lähtöisin olevien ja muihin jäsenvaltioihin paitsi Italiaan vietävien tuoreiden hedelmien ja vihannesten rautateitse tai maanteitse tapahtuvan kuljetuksen osalta,
tästä poikkeuksellisesta tilanteesta, joka on ainutlaatuinen yhteisen maatalouspolitiikan täytäntöönpanon jälkeen, ottaen huomioon sen keston, kyseisten tuotteiden erittäin nopean pilaantuvuuden ja tarpeen varmistaa laatuvaatimusten noudattaminen koko jakeluketjun läpi, seuraa haitallisia vaikutuksia Kreikan hedelmä- ja vihannesalaan, joka edustaa tärkeää osaa tämän jäsenvaltion taloudesta,
olisi tarpeen antaa kyseisille toimijoille tilapäistä apua, jonka ansiosta he voivat mahdollisimman nopeasti sopeutua tilanteeseen; tällaista apua ei voida antaa tämän alan yhteisessä markkinajärjestelyssä olemassa olevilla välineillä,
tämän vuoksi on suotavaa myöntää poikkeuksellista ja väliaikaista taloudellista korvausta, joka vastaa maanteitse tai rautateitse kylmäautoissa tai -vaunuissa tapahtuvan kuljetuksen Jugoslavian kiertämisestä johtuvia kohonneita kustannuksia vuonna 1991 tehtyjen hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(3) 1 artiklassa tarkoitettujen hedelmien ja vihannesten toimitusten osalta Kreikasta muihin jäsenvaltioihin, lukuun ottamatta Italiaa; olisi rajoitettava tämä korvaus neljään miljoonaan ecuun, ja
tämä toiminta on tarkoitettu toteuttamaan perustamissopimuksen 39 artiklassa säädetyt tavoitteet; olisi säädettävä, että se rahoitetaan Euroopan maatalouden ohjaus- ja tukirahaston (EMOTR) tukiosastosta,
ON ANTANUT TÄMÄN ASETUKSEN:
1 artikla
Jugoslavian kiertämisestä johtuvien ylimääräisten kustannusten korvaamiseksi myönnetään taloudellista korvausta maanteitse tai rautateitse kylmäautoissa tai -vaunuissa tapahtuvalle kuljetukselle vuonna 1991 tehtyjen hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 1 artiklassa tarkoitettujen tuoreiden hedelmien ja vihannesten toimitusten osalta Kreikasta muihin jäsenvaltioihin, lukuun ottamatta Italiaa.
2 artikla
1. Yhteisön arvioitujen kustannusten määrä 1 artiklassa tarkoitetun korvauksen maksamiseksi on neljä miljoonaa ecua.
2. Talousarviosta vastuussa olevat viranomaiset päättävät käytettävissä olevista määrärahoista kunakin tilikautena.
3 artikla
Taloudellinen korvaus maksetaan viejälle, kun tämä esittää toimivaltaisille viranomaisille maksuun oikeuttavat asiakirjat.
Komissio määrittää tähän vaadittavat asiakirjat 4 artiklassa tarkoitettua menettelyä noudattaen.
4 artikla
Komissio antaa yksityiskohtaiset säännöt tämän asetuksen soveltamisesta ja erityisesti taloudellisen korvauksen määrät asetuksen (ETY) N:o 1035/72 33 artiklassa säädettyä menettelyä noudattaen.
5 artikla
Tässä asetuksessa säädettyjä toimenpiteitä pidetään yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(4) 3 artiklan mukaisina maatalousmarkkinoita selvittävinä interventiotoimina. Ne rahoitetaan toimii EMOTR:n tukiosastosta.
6 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä helmikuuta 1992.